6 



frembringer Galler, og dels Jmange Gallehvepse [lever som 

 Snyltere hos andre Insekter. 



Snyltere er ogsaa alle H. tubulifera (Guldhvepse), der med 

 en enkelt usikker Undtagelse er tilpassede til Snylteliv i Re- 

 der af H. aculeata (Bier, Gravehvepse, Gedehamse). 



Redebyggende Former findes kun iblandt de aculeate Hy- 

 menopterer. Rederne kan enten være opførte af et enkelt Dyr 

 alene (enlige Redebyggere) eller af flere i Forening (selskabe- 

 lige Redebyggere), i hvilket sidste Tilfælde enkelte Individer 

 er specielt udviklede som Arbejdere og Soldater. Hos nogle 

 Former af sidstnævnte Gruppe er Rederne fleraarige, hos 

 andre enaarige, kun varende én Sommer. Hos de aculeate 

 Hymenopterer træffes det Forhold, at enkelte Arter lægger 

 deres Æg i andre, i Reglen nærstaaende og habituelt lignende, 

 Arters Reder, hvor deres Larver dræber Værtlarven og lever 

 af dennes Foder (Fodersnyltere). Desuden er ganske enkelte 

 Arter inden for denne Gruppe Snyltere. 



Parthenogenesis (Udvikling uden Befrugtning) optræder 

 hyppig hos Hvepsene og findes dels, som hos nogle Galle- 

 hvepse, i Forbindelse med Generationsveksel, dels tilsyne- 

 ladende ganske tilfældigt indenfor andre Familier (Honning- 

 bier, flere Bladhvepse). 



